Dalubhasaan ng San Juan de Letran

Ang Colegio de San Juan de Letran (transl. College of San Juan de Letran), na tinutukoy din sa akronimo nitong CSJL, ay isang pribadong Katolikong panimulang koedukasyonal at mas mataas na institusyong pang-edukasyon na pagmamay-ari at pinamamahalaan ng mga prayle ng Orden ng Mangangaral sa Intramuros, Manila, Pilipinas. Itinatag ito noong taong-1620. Ang Colegio de San Juan de Letran ay may pagkakaiba sa pagiging at pinakamatandang kolehiyo sa Pilipinas at pinakamatandang institusyong sekondarya sa Asya. Ang paaralang ito ay nakapaghubog ng mga pangulo ng Pilipinas, mga rebolusyonaryong bayani, mga makata, mga mambabatas, mga kasapi ng kaparian, mga hurado, at isa rin ito sa mga tanging paaralan sa Pilipinas na nagbunga ng ilang mga santo Katoliko na nanirahan at nag-aral sa campus nito. Ang patron ng paaralan ay si Santo Juan Bautista. Ang kapaligiran nito ay naglalaman ng dalawang estatwa, na kumakatawan sa dalawang nangunguna sa mga nagtapos ng pag-aaral sa larangan ng sekular at relihiyosong paglilingkod: ang dating Pangulo ng Pilipinas na si Manuel L. Quezon at santong Biyetnames na si Vicente Liem de la Paz. Ang Letran ay may mga programa sa negosyo, pangangasiwa, pamimili, pamumuhunan, teknolohiyang pang-impormasyon, sining dihital, sining pangkomunikasyon, kontaduriya, at inhinyeriya. Nahahati ang mga kolehiyo sa anim na mga departamento: College of Liberal Arts at Sciences (CLAS, o Kolehiyo ng Sining Liberal at Agham), College of Business Administration and Accountancy (CBAA, o Kolehiyo ng Pangangasiwa ng Negosyo at Kontraduriya), College of Education (CoEd, o Kolehiyo ng Edukasyon), Institute of Communication (iCOMM, o Instituto ng Komunikasyon), at College of Engineering at Information Technology (CEIT, o Kolehiyo ng Inhinyeriya at Teknolohiyang Pang-impormasyon). Nananatili ang Letran sa orihinal nitong kinatatayuan sa Intramuros, Maynila, at miyembro ng Intramuros Consortium. Mga sanggunian Mga panlabas na link Opisyal na websayt Naka-arkibo 2005-06-28 sa Wayback Machine.